BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT DURANT EL CURS 2010/9086RW LA UNIVERSITAT D'ALACANT - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/1500)
  + [Valencià](/va/acuerdo/1500)






Selector de idioma

Leer

* [Español](/es/acuerdo/1500)
* [Valencià](/va/acuerdo/1500)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT DURANT EL CURS 2010/7169RN LA UNIVERSITAT D'ALACANT[Butlletí Oficial Universitat d'Alacant](/ca/Publicacion)
=================================================================================================================================================================================================================

Secretaria General

Butlletí Oficial Universitat d'Alacant





BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT DURANT EL CURS 2010/8356WB LA UNIVERSITAT D'ALACANT

Data d'aprovació
:   03/05/2010

Data de publicació
:   03/05/2010

Òrgan competent
:   Vicerectora de Relacions Internacionals i Cooperació

Secció
:   CONVOCATÒRIES I CONCURSOS

* [Ver acuerdo en formato **PDF**](/pdf.asp?pdf=1500.pdf)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/1500)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/1500)
  + [Compartir acuerdo en 

    X](https://twitter.com/intent/tweet?via=UA_Universidad&text=BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT DURANT EL CURS 2010/1948ZJ LA UNIVERSITAT D'ALACANT&url=https://www.boua.ua.es/va/acuerdo/1500)

**Títol:** BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT DURANT EL CURS 2010/4607QS LA UNIVERSITAT D'ALACANT

**Secció:** CONVOCATÒRIES I CONCURSOS

**Òrgan:** Vicerectora de Relacions Internacionals i Cooperació

**Data d'aprovació:** dilluns, 3 de maig de 2010

BASES DE LA CONVOCATÒRIA PER A FINANÇAR PROJECTES DE COOPERACIÓ UNIVERSITÀRIA PER AL DESENVOLUPAMENT DURANT EL CURS 2010/7726 ID LA UNIVERSITAT D'ALACANT

1. Objecte i quantia.

1.1 L'objecte de la present convocatòria és finançar projectes de Cooperació Universitària per al Desenvolupament, en col·laboració amb institucions educatives, ONGDs o organitzacions de base pertanyents als països als quals es dirigeix la convocatòria, impulsant programes que ajuden a eliminar de forma sostinguda la pobresa, mitjançant la realització d'accions d'enfortiment institucional, cobertura de necessitats bàsiques i desenvolupament humà sostenible, en sectors prioritaris de la cooperació espanyola.

1.2 La dotació econòmica és de cent cinquanta mil euros, quantitat que serà minorada del pressupost del Vicerectorat de Relacions Internacionals i Cooperació de la Universitat d'Alacant, per a l'exercici 2010.

2. Sol·licitants.

2.1 Podran participar en la present convocatòria aquells Grups de Cooperació Universitària per al Desenvolupament que pretenguen realitzar alguna de les activitats establides en el punt 3 d'aquestes bases.

2.2 A l'efecte de la present convocatòria, es defineixen com Grups de Cooperació Universitària per al Desenvolupament aquells integrats per almenys tres membres de la UA, que pertanguen al personal docent i investigador, personal funcionari d'administració i serveis o estudiants matriculats en la Universitat d'Alacant. Els grups seran coordinats per un catedràtic o professor titular de la mateixa, que assumirà la responsabilitat de sol·licitar i portar a terme les accions previstes. Els grups podran proposar, per a la realització de les accions, formes de col·laboració amb ONGDs especialitzades i amb experiència en l'àmbit d'actuació dels projectes. Necessàriament, hauran de comptar com a contraparts amb institucions educatives, ONGDs o organitzacions de base pertanyents als països on es desenvoluparan les accions.

3. Definició de Projectes.

A l'efecte de la present convocatòria, es considera Cooperació Universitària per al Desenvolupament, aquells projectes que agrupen alguna de les següents accions:

3.1 Accions integrades per a l'enfortiment institucional: consolidació i enfortiment de departaments, laboratoris o altres unitats pertanyents a universitats, centres d'investigació o institucions educatives d'un país contrapart que s'orienten a la consecució d'algun dels objectius següents:

a) Millora i modernització de l'estructura administrativa (secretaries, centres de documentació, unitats administratives, etc.)

b) Millora i modernització de l'estructura acadèmica i investigadora (dotació d'aules, biblioteques, laboratoris, instrumental científic, etc.)

c) Millora i modernització de la capacitat acadèmica i investigadora (passanties d'investigació, formació de formadors, formació de professionals, gestió del coneixement mitjançant implantació de tecnologia d'informació i comunicació, etc.)

d) Altres objectius d'especial valor institucional per al centre contrapart.

3.2 Accions destinades a la satisfacció de necessitats bàsiques: lluita contra la fam, sobirania alimentària, salut pública, educació bàsica, accés a l'aigua potable i sanejament bàsic.

3.3 Accions de desenvolupament humà sostenible: drets humans, igualtat de gènere, protecció de col·lectius especialment vulnerables i protecció del medi ambient.

Tant les accions de satisfacció de necessitats bàsiques com les de desenvolupament humà sostenible es portaran a terme en col·laboració amb entitats, associacions o organitzacions de base, de caràcter comunitari i solidari, que estiguen integrades en l'àrea geogràfica on es desenvolupa el projecte.

4. Comissió d'Avaluació.

4.1 Correspon l'avaluació a la Comissió de Cooperació per al Desenvolupament de la Universitat d'Alacant, aprovada per acord de Consell de Govern de 26 de juliol de 2006.

4.2 La Comissió d'Avaluació té com competència l'adjudicació de fons als projectes seleccionats. A aquest efecte, aplicarà els criteris de valoració establits en el punt 5 de les presents bases i l'informe preceptiu, no vinculant, emès pel Servei de Relacions Internacionals de la UA.

5. Criteris de valoració.

5.1 Els projectes es valoraran basant-se en els següents criteris:

a) L'orientació cap als objectius estratègics de la cooperació per al desenvolupament de la Universitat d'Alacant, establits en el Pla Sectorial d'Internacionalització.

b) La planificació del projecte, atenent a les relacions de causalitat entre els objectius generals i específics, els resultats esperats i les activitats proposades.

c) L'enfocament de gènere.

d) La participació en la planificació, execució, seguiment i avaluació dels projectes de tots els sectors implicats. A aquest efecte, es valorarà l'existència de col·laboracions prèvies amb la contrapart i l'existència de convenis específics de col·laboració.

e) L'adequació dels recursos sol·licitats per als objectius proposats en el projecte o acció i la viabilitat econòmica dels mateixos.

6. Finançament de projectes.

6.1 Establida la quantia de la subvenció, la seua dotació quedarà supeditada a l'acceptació expressa del projecte pel grup sol·licitant i en el cas que la mateixa siga inferior a la sol·licitada, haurà de ser reformulada i les seues activitats adaptades a les condicions econòmiques de la subvenció.

6.2. Els projectes podran plantejar objectius i preveure accions a desenvolupar en un període superior a l'any natural, però, donat el caràcter anual de la convocatòria, només podran ser finançades les activitats proposades per a l'any, podent presentar-se en anys successius per a assegurar la seua continuïtat.

7. Resolució del procediment.

7.1 La Comissió d'Avaluació, en el termini màxim de tres mesos a partir de la finalització del termini de presentació de sol·licituds, resoldrà sobre la concessió o denegació de cadascuna de les sol·licituds presentades. La Resolució estarà fonamentada en un informe tècnic de caràcter preceptiu, no vinculant, emès per la Subdirecció de Cooperació per al Desenvolupament, adscrita al Servei de Relacions Internacionals de la Universitat d'Alacant.

7.2 La Resolució es publicarà en la pàgina web del Servei de Relacions Internacionals, Subdirecció de Cooperació per al Desenvolupament de la Universitat d'Alacant.

7.3 Transcorregut el termini màxim per a resoldre sense que s'haja produït resolució expressa, els interessats entendran desestimades les seues pretensions per silenci administratiu.

8. Formalització de sol·licituds.

Es podran presentar sol·licituds des del 3 de maig de 2010 fins al 23 de juny de 2010, ambdós inclusivament.

Les sol·licituds es dirigiran a la Subdirecció de Cooperació per al Desenvolupament de la Universitat d'Alacant, a través del Registre General de la Universitat d'Alacant o qualsevol altre procediment establit en la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú.

Aquestes sol·licituds es formalitzaran única i exclusivament a través del formulari establit en

l'[Annex I](http://www.ua.es/va/internacional/prog07/docs/10coopproyectosanexo1.doc)

d'aquesta convocatòria. No serà avaluat cap projecte que incomplisca aquest supòsit.

9. Documentació a presentar.

9.1 Per a tenir accés a les ajudes previstes en la present convocatòria, serà necessari presentar:

a) Formulari imprès d'identificació del projecte

[Annex I](http://www.ua.es/va/internacional/prog07/docs/10coopproyectosanexo1.doc)

de les bases de la present convocatòria) i suport informàtic del mateix.

b) Declaració conjunta dels membres del grup, on es faça constar la seua composició, el compromís de portar a terme el projecte presentat i qui actua com a coordinador.

c) Estatuts de constitució i inscripció en registre de les ONGDs que s'integren en el grup proponent del projecte.

d) Estatuts de constitució de la contrapart i, si escau, inscripció en el registre competent, segons el marc legal d'actuació en el seu país d'origen.

e) Factures pro forma o pressupostos del cost de les despeses de caràcter inventariable, per als quals se sol·licita finançament.

9.2 El Servei de Relacions Internacionals es reserva el dret a reclamar la informació suplementària que considere oportuna per a aclarir o detallar el contingut de les propostes presentades.

10. Lliurament dels fons.

La gestió administrativa dels projectes concedits es portarà a terme a través d'una clau pressupostària oberta, a aquest efecte, en la Subdirecció de Cooperació, adscrita al Servei de Relacions Internacionals.

11. Revocació dels fons.

Qualsevol canvi substancial sobre el contingut del projecte, les persones que participen en el mateix, o sobre el calendari d'execució de les activitats, haurà de ser comunicat a la Subdirecció de Cooperació per al Desenvolupament amb l'antelació suficient.

El Vicerectorat de Relacions Internacionals i Cooperació, a instància del Servei de Relacions Internacionals, podrà revocar total o parcialment el fons concedit, quan no es respecten els termes establits en les bases de la convocatòria, quan es modifique significativament el contingut del projecte o quan es detecten alteracions temporals o substantives no comunicades i autoritzades prèviament.

També podrà donar lloc a la revocació del fons l'incompliment de les obligacions establides en la base 12 de la present convocatòria.

12. Finalització del projecte i presentació d'informes.

12.1 Els projectes es consideraran finalitzats una vegada transcorregut el termini d'execució previst en el formulari d'identificació del projecte.

12.2 El grup sol·licitant, a través del seu coordinador, haurà de presentar en el termini de tres mesos a partir de la data de finalització del projecte, el corresponent informe d'objectius

[Annex II](http://www.ua.es/va/internacional/prog07/docs/10coopproyectosanexo2.doc)

de les bases de la convocatòria), en paper imprès i en suport informàtic, així com reportatge fotogràfic de l'acció realitzada.

Alacant, a 3 de maig de 2010.

Signat: María Begoña San Miguel del Hoyo.

Vicerectora de Relacions Internacionals

i Cooperació.

Universitat d'Alacant.





[Carretera Sant Vicent del Raspeig s/n  
03583 Sant Vicent del Raspeig - Alacant  
 Tel. 19 502 9979 - Fax 77 795 9690](https://www.google.es/maps/@72.370003,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12377&trk=tyah&trkInfo=tarId%1J0928521493035%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)